ผึ้งหลวง ส.สิงห์อยู่

ผึ้งหลวง ส.สิงห์อยู่ เป็นอดีตแชมป์โลกขององค์กรมวยโลก (WBO) 2 สมัย ในรุ่นแบนตัมเวท (118 ปอนด์)

**ประวัติ**
ผึ้งหลวง มีชื่อจริงว่า ปัญญา อุทก (ชื่อเล่น: บอมบ์) เกิดเมื่อวันที่ 16 เมษายน พ.ศ. 2531 ที่จังหวัดอุทัยธานี เป็นบุตรของนายวิรัตน์และนางสนิท อุทก  จบการศึกษาจากโรงเรียนวัดดอนตูม ปัจจุบันอาศัยอยู่ที่อำเภอบ้านโป่ง จังหวัดราชบุรี เคยขึ้นชกมวยไทยมาก่อน แล้วจึงหันมาชกมวยสากลอาชีพภายใต้การจัดการของ ปริยากร รัตนสุบรรณ เมื่อ พ.ศ. 2547 โดยขณะนั้นผึ้งหลวงยังเป็นเพียงนักเรียนชั้นมัธยมศึกษาอยู่ และได้ครองแชมป์โลกเยาวชน WBC รุ่นแบนตัมเวท เมื่อ พ.ศ. 2549 ป้องกันตำแหน่งไว้ได้หลายครั้ง จนไปเสียแชมป์ที่เบลเยียมเมื่อ พ.ศ. 2552 จากนั้น ผึ้งหลวงหันมาชิงแชมป์ WBO เอเชียเยาวชน และแชมป์ WBO เอเชียตะวันออกและได้ครองแชมป์ระหว่าง พ.ศ. 2552 - 2555 จนได้เป็นรองแชมป์โลก WBO อันดับสูงในรุ่นแบนตัมเวท
ในวันที่ 20 ตุลาคม พ.ศ. 2555 ผึ้งหลวงได้ขึ้นชิงแชมป์โลกที่ว่างของ WBO รุ่นแบนตั้มเวท กับ เอเจ บานัล นักมวยชาวฟิลิปปินส์ ถึงประเทศฟิลิปปินส์ซึ่งเป็นถิ่นของบานัลเอง ผลปรากฏว่าผึ้งหลวงสามารถเอาชนะทีเคโอได้ในยกที่ 9 นับเป็นนักมวยชาวไทยคนแรกที่ได้แชมป์โลกจากประเทศฟิลิปปินส์
ต่อมาในวันที่ 3 มีนาคม พ.ศ. 2556 ผึ้งหลวงป้องกันตำแหน่งครั้งแรกกับ พอลลัส อัมบุนด้า นักมวยชาวนามิเบีย ถึงประเทศนามิเบีย (ตามเวลาในประเทศนามิเบียเป็นคืนวันที่ 2 มีนาคม) ปรากฏว่าผึ้งหลวงเป็นฝ่ายแพ้คะแนนไป 115-113, 116-112 และ116-112 ทำให้เสียตำแหน่งไปในการป้องกันตำแหน่งครั้งแรกนี่เอง ซึ่งในมุมมองของทางฝั่งผึ้งหลวงเห็นว่าเป็นฝ่ายถูกปล้นชัยชนะ โดยเฉพาะในยกสุดท้ายที่อัมบุนด้าถูกหมัดของผึ้งหลวงจนออกอาการเกือบจะล้ม แต่ก็โผเข้ามากอดถ่วงเวลา จนเอาตัวรอดไปได้ แต่กรรมการบนเวทีก็ไม่ได้สั่งห้าม 
ในวันที่ 10 พฤษภาคม พ.ศ. 2557 ผึ้งหลวงได้มีโอกาสขึ้นชิงแชมป์โลกอีกครั้ง ในฐานะที่เป็นรองแชมป์โลกอันดับ 1 ในรุ่นและสถาบันเดิมกับ โทโมกิ คาเมดะ นักมวยชาวญี่ปุ่น ที่ประเทศเม็กซิโก ซึ่งโทโมกิ คาเมดะ ยังไม่เคยมีสถิติแพ้หรือเสมอมาก่อนด้วย แต่ต่อมาได้เปลี่ยนมาชกที่ลาสเวกัส สหรัฐอเมริกา แทน และเปลี่ยนวันที่เป็น 13 กรกฎาคม ปีเดียวกัน  ผลการชกปรากฏว่า ผึ้งหลวงเป็นฝ่ายแพ้ทีเคโอในยกที่ 7 จากการถูกหมัดชกเข้าลำตัว 
ต่อมาในวันที่ 7 สิงหาคม พ.ศ. 2558 ผึ้งหลวงได้มีโอกาสชิงแชมป์โลกอีกครั้ง  กับ เรียว อากาโฮะ นักมวยชาวญี่ปุ่น ที่จังหวัดราชบุรี เนื่องจากคาเมดะถูกปลดแชมป์โลก ปรากฏว่าผึ้งหลวงกลับมาเป็นแชมป์โลกได้อีกครั้ง เมื่อเอาชนะน็อกอากาโฮะได้เพียงแค่ยกที่ 2 เท่านั้น
แต่ในการป้องกันตำแหน่งครั้งที่สองกับมาร์ลอน ทาปาเลส ผู้ท้าชิงรองแชมป์โลกอันดับหนึ่งชาวฟิลิปปินส์ ในวันที่ 27 กรกฎาคม พ.ศ. 2559 ที่จังหวัดพระนครศรีอยุธยา ผึ้งหลวงเป็นฝ่ายแพ้น็อกไปในเวลา 37 วินาที ของยกที่ 11 ทั้งที่เป็นฝ่ายชกทาปาเลสลงไปให้กรรมการนับ 8 ได้ก่อนถึง 2 ครั้ง ในยกที่ 5 แต่ไม่สามารถที่จะเอาชนะทาปาเลสได้ ซ้ำในยกที่ 6 ยังเป็นฝ่ายถูกนับ 8 บ้าง และตั้งแต่ยกที่ 9 ก็ได้รับบาดเจ็บจนกรามหัก แต่ยังคงชกต่อไปจนกระทั่งแพ้ไปในที่สุด โดยขณะนั้นคะแนนของผึ้งหลวงยังนำอยู่จากกรรมการให้คะแนน 2 ท่าน จากทั้งหมด 3 ท่าน

**เกียรติประวัติ**
 แชมป์โลกเยาวชน WBC รุ่นแบนตัมเวท (พ.ศ. 2549-2552)
** ชิง 27 กรกฎาคม 2549 ชนะน็อก ยก 1 ไบรอัน วิซาร่า () ที่ จ.ราชบุรี  
** ป้องกันแชมป์ครั้งที่ 1, 10 พฤษภาคม 2550 ชนะน็อก ยก 1 เท็ด เทราส () ที่ เวทีมวยกรุงเทพ
** ป้องกันแชมป์ครั้งที่ 2, 23 ตุลาคม 2550 ชนะคะแนน โมนิโก รอเลนเต้ () ที่ เวทีมวยชั่วคราว วัดตะเคียน จ.พระนครศรีอยุธยา
** ป้องกันแชมป์ครั้งที่ 3, 17 มีนาคม 2551 ชนะคะแนน จาเวียร์ มาลูรัน (ฟิลิปปินส์) ที่ โรงเรียนลาดบัวหลวง อ.ลาดบัวหลวง จ.พระนครศรีอยุธยา
** ป้องกันแชมป์ครั้งที่ 4, 12 กันยายน 2551 ชนะน็อก ยก 4 เจสัน เลสัน (ฟิลิปปินส์) ที่ เวทีมวยชั่วคราว หน้าที่ว่าการอำเภอผักไห่ จ.พระนครศรีอยุธยา
** ป้องกันแชมป์ครั้งที่ 5, 6 กุมภาพันธ์ 2552 ชนะคะแนน อีเด็น ซอนโซนา (ฟิลิปปินส์) ที่ เวทีมวยชั่วคราว หน้าที่ว่าการอำเภอผักไห่ จ.พระนครศรีอยุธยา
** เสียแชมป์ 14 มิถุนายน 2552 แพ้คะแนน สเตฟาน ซีโมเน่ () ที่ ฮอลออมนิสปอร์ต, ลองเกง, ลีแยฌ, เบลเยียม- แชมป์ WBO Asia Pacific YOUTH รุ่นแบนตัมเวท (พ.ศ. 2552-2554)
** ชิง 31 ตุลาคม 2552 ชนะน็อก ยก 1 จิโล เมอร์ลิน (ฟิลิปปินส์) ที่ อ.บางละมุง จ.ชลบุรี
** ป้องกันแชมป์ครั้งที่ 1, 5 กุมภาพันธ์ 2553 ชนะน็อก ยก 2 เอลมา ฟรานซิสโก (ฟิลิปปินส์) ที่ หมู่บ้านเทพประทานพร อ.ศรีราชา จ.ชลบุรี
** ป้องกันแชมป์ครั้งที่ 2, 25 สิงหาคม 2553 ชนะน็อก ยก 1 โจเอล ราโฟร์ (ฟิลิปปินส์) ที่ มหาวิทยาลัยเวสเทิร์น วิทยาเขตวัชรพล จ.ปทุมธานี
** ป้องกันแชมป์ครั้งที่ 3, 4 กุมภาพันธ์ 2554 ชนะน็อก ยก 2 เฟร็ดดี้ มาติเนส (ฟิลิปปินส์) ที่ เขตบางเขน
** ป้องกันแชมป์ครั้งที่ 4, 25 เมษายน 2554 ชนะน็อก ยกที่ 2 พอล อโพลินาริโอ (ฟิลิปปินส์) ที่ อำเภอหล่มสัก จังหวัดเพชรบูรณ์
** ป้องกันแชมป์ครั้งที่ 5, 25 พฤษภาคม 2554 ชนะน็อก ยก 4 ชาติชาย สิทธิ์สามารถ ที่ เทศบาลเมืองกาฬสินธุ์ จ.กาฬสินธุ์
** ป้องกันแชมป์ครั้งที่ 6, 17 สิงหาคม 2554 ชนะน็อก ยก 6 มาร์วิน แทมปัส (ฟิลิปปินส์) ที่ ที่ว่าการอำเภอแก่งกระจาน จ.เพชรบุรี
** สละตำแหน่งเพื่อก้าวไปชิงแชมป์รุ่นแบนตั้มเวท WBO โอเรียลทัล- แชมป์ WBO โอเรียลทัล รุ่นแบนตัมเวท (พ.ศ. 2554-2555)
** ชิง 11 ตุลาคม 2554 ชนะน็อก ยก 2 นาธาน โบลซิโอ (ฟิลิปปินส์) ที่ เวทีมวยบางเทา ต.เชิงทะเล อ.ถลาง จ.ภูเก็ต
** ป้องกันแชมป์ครั้งที่ 1, 2 ธันวาคม 2554 ชนะแตก ยก 7 (รวมคะแนน เนื่องจากพีนาเกิดแผลแตกชกต่อไม่ได้). ดานิลโล พีนา (ฟิลิปปินส์) ที่ โรงเรียนราวต้นจันทร์ อ.ศรีสำโรง จ.สุโขทัย
** ป้องกันแชมป์ครั้งที่ 2, 23 มีนาคม 2555 ชนะคะแนน เอลมา ฟรานซิสโก (ฟิลิปปินส์) ที่ มหาวิทยาลัยกรุงเทพธนบุรี 
** ป้องกันแชมป์ครั้งที่ 3, 6 กรกฎาคม 2555 ชนะน็อก ยก 5 ริคาโด โรล์ (ฟิลิปปินส์) ที่ จ.ภูเก็ต
** สละตำแหน่งเพื่อก้าวไปชิงแชมป์โลกรุ่นแบนตั้มเวท WBO- แชมป์โลก WBO รุ่นแบนตัมเวท (พ.ศ. 2555-2556)
** ชิง 20 ตุลาคม 2555 ชนะทีเคโอยก 9 เอเจ บานัล (ฟิลิปปินส์) ที่ มอลล์ออฟเอเชียอารีนา, ปาไซ
** ป้องกันแชมป์ครั้งที่ 1, 3 มีนาคม 2556 แพ้คะแนน พอลลัส อัมบุนด้า () ที่ วินด์ฮุกคันทรีคลับรีสอร์ต กรุงวินด์ฮุก- แชมป์โลก WBO รุ่นแบนตัมเวท สมัยที่ 2 (พ.ศ. 2558-2559)
** ชิง 7 สิงหาคม 2558 ชนะน็อก ยก 2 เรียว อากาโฮะ (ญี่ปุ่น) ที่ สนามกีฬาจังหวัดราชบุรี
** ป้องกันแชมป์ครั้งที่ 1, 12 กุมภาพันธ์ 2559 ชนะทีดี ยก 8 เจโทร พาบูสตัน (ฟิลิปปินส์; พาบูสตันเกิดแผลแตก ไม่สามารถชกต่อได้ต้องรวมคะแนน) ที่โรงเรียนสูงเนิน อ.สูงเนิน จ.นครราชสีมา
** เสียแชมป์​, 27 กรกฎาคม 2559 แพ้น็อก ยก 11 มาร์ลอน ทาปาเลส (ฟิลิปปินส์) ที่ศูนย์การค้าอยุธยาซิตีพาร์ก อ.พระนครศรีอยุธยา จ.พระนครศรีอยุธยา
*แชมป์ WBO อินเตอร์เนชั่นแนล รุ่นแบนตัมเวท (พ.ศ. 2556)
**ชิง 10 พฤษภาคม 2556 ชนะทีเคโอยก 2 จูม่า ฟันดิ (แทนซาเนีย) ที่ โรงเรียนหนองบัว อ.หนองบัว จ.นครสวรรค์
**ป้องกันแชมป์ครั้งที่ 1, 4 ตุลาคม 2556 ชนะน็อก ยก 3 ซัม รินแดม (อินโดนีเซีย) ที่ ศูนย์ฝึกนักศึกษาวิชาทหาร จังหวัดทหารบกนครสวรรค์ มณฑลทหารบกที่ 31  ค่ายจิรประวัติ ต.นครสวรรค์ออก อ.เมืองนครสวรรค์ จ.นครสวรรค์
**ป้องกันแชมป์ครั้งที่ 2, 13 ธันวาคม 2556 ชนะน็อก ยก 3 (ยอมแพ้) รอมนิค มาร์กอส (ฟิลิปปินส์) ที่ วัดอุดมมงคล อ.ห้วยแถลง จ.นครราชสีมา
*แชมป์ WBO Asia pacific รุ่นแบนตั้มเวท
** ชิง 24 ตุลาคม 2557 ชนะคะแนน ฟัดฮีลี มาฮีฮา () ที่ โรงเรียนวัดอัมพวา เขตบางกอกน้อย
** ป้องกันแชมป์ครั้งที่ 1, 4 ธันวาคม 2557 ชนะน็อก ยกที่ 3 อีรานิโอ เซมิลลาโน่ (ฟิลิปปินส์) ที่ สนามหลวง
** ป้องกันแชมป์ครั้งที่ 2, 6 พฤษภาคม 2558 ชนะน็อก ยกที่ 3 โนอูลดี้ มานาคาเน่ (อินโดนีเซีย) ที่ สนามกีฬาสมโภชเชียงใหม่ 700 ปี จังหวัดเชียงใหม่
*เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBO รุ่นแบนตัมเวท 12 สิงหาคม 2557 แพ้ทีเคโอ ยกที่ 7 โทโมกิ คาเมดะ () ที่ เอ็มจีเอ็มแกรนด์ลาสเวกัส รัฐเนวาดา สหรัฐอเมริกา
*รางวัลเกียรติยศบุคคลในวงการกีฬามวยประจำชาติ ครั้งที่ 1 (พ.ศ. 2556)
**นักมวยสากลอาชีพดีเด่น

**เชิงอรรถ**


**อ้างอิง**
  สถิติการชก-  หน้า = 18-19

**แหล่งข้อมูลอื่น**
  รู้จักผึ้งหลวง ส.สิงห์อยู่ จากข่าวสด
หมวดหมู่:นักมวยไทยชาวไทย
หมวดหมู่:นักมวยสากลชาวไทย
หมวดหมู่:บุคคลในวงการมวยไทย
หมวดหมู่:นักมวยสากลชาวไทยจากค่ายมวยทรงชัยบ็อกซิ่งโปรโมชั่น
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์โลกเยาวชน
หมวดหมู่:แชมป์โลก WBO
หมวดหมู่:บุคคลจากอำเภอบ้านโป่ง
หมวดหมู่:นักกีฬาจากจังหวัดอุทัยธานี
หมวดหมู่:นักมวยจากจังหวัดราชบุรี
หมวดหมู่:แชมป์เงา WBO